Diari Oficial de la Generalitat Valenciana


Sumari del DOGV 5024, del 09-06-2005 (2005/5540)

Informació pública de la resolució de recursos de reposició interposats contra l'aprovació del projecte de reparcel·lació dels terrenys compresos en la unitat d'execució única del sector Platja, de les normes subsidiàries d'Almenara, i declaració de fermesa de l'acord en via administrativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2005/5540


Organisme emissor
:   Ajuntament d'Almenara

Tipus de document
:   Anunci

Informació pública de la resolució de recursos de reposició interposats contra l'aprovació del projecte de reparcel·lació dels terrenys compresos en la unitat d'execució única del sector Platja, de les normes subsidiàries d'Almenara, i declaració de fermesa de l'acord en via administrativa. [2005/Q5540]
  
El Ple de l'Ajuntament d'Almenara, en data 19 d'abril de 2005, va adoptar l'acord següent:
  
«7. Resolució de recursos de reposició interposats contra l'aprovació del projecte de reparcel·lació dels terrenys compresos en la unitat d'execució única del sector Platja, de les normes subsidiàries d'Almenara, i declaració de fermesa de l'acord en via administrativa».
  
Vist el contingut de l'Acord Plenari de data 22 de desembre del 2004, vist el contingut dels recursos de reposició interposats pels particulars contra l'acord esmentat, vist el contingut de la contestació als recursos de reposició feta per l'agent urbanitzador, dels informes emesos per l'arquitecte municipal i lletrat assessor, este darrer de data 5 d'abril de 2005.
  
El Ple, en votació ordinària, per huit vots a favor del PSPV-PSOE i quatre abstencions del PP, adopta l'acord següent:
  
Primer
  
Es consideren interposats els recursos de reposició promoguts contra l'Acord Plenari de 22 de desembre de 2004, mitjançant el qual es ratifica l'aprovació del projecte de reparcel·lació del sector Platja, d'Almenara, i s'admet a tràmit.
  
Segon
  
Aprovar íntegrament els informes emesos pel que fa a això per l'arquitecte municipal i el lletrat assessor i que s'acompanyen, literalment transcrits, a l'annex d'este acord, de què formen part integrant, i valen de motivació a este acord.
  
Tercer
  
Estimar i/o desestimar els recursos de reposició interposats contra l'Acord Plenari de 22 de desembre de 2004, d'acord amb el contingut dels informes tècnics i jurídics emesos i esmentats anteriorment, i pels motius que s'hi exposen, i declarar la fermesa administrativa de l'Acord Plenari de 22 de desembre de 2004, de ratificació de l'Acord de la Junta de Govern Local, de data 11 d'octubre de 2004, i aprovació del projecte de reparcel·lació del sector Platja, d'Almenara, i mantenir lògicament la vigència del contingut d'estos acords en tot allò que no s'haja modificat com a resultat de les estimacions dels anteriors recursos de reposició.
  
Quart
  
S'acorda concedir un termini d'un mes a l'agent urbanitzador Almenamar, SL, perquè presente a l'ajuntament un text refós del projecte de reparcel·lació del sector Platja que incorpore les modificacions i determinacions introduïdes per l'apartat tercer del present acord.
  
Cinqué
  
Facultar l'alcalde president perquè subscriga totes les resolucions i documents que calga per a l'efectivitat d'este acord i, en particular, donar la conformitat al text refós del projecte de reparcel·lació que es redacte en el qual es recullen les indicacions i consideracions que consten als informes emesos per l'arquitecte municipal i el lletrat assessor d'este ajuntament, en els termes en què cada un d'estos informes es formulen, pel que fa a les modificacions operades com a conseqüència de l'estimació i/o desestimació dels recursos interposats, i expedir amb posterioritat un document administratiu de la reparcel·lació per a remetre'l al Registre de la Propietat amb vista a inscriure'l.
  
Sisé
  
Notificar este acord a les persones interessades, amb l'oferiment dels recursos corresponents, així com acordar les publicacions corresponents, i una vegada ferma en via administrativa, expediu un document administratiu de la reparcel·lació per a inscriure'l al Registre de la Propietat.
  
Seté
  
Ordenar la publicació de la present resolució tant en el Butlletí Oficial de la Província de Castelló com en el Diari Oficial de la Generalitat Valenciana, de conformitat amb el que disposa l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Huité
  
Traslladar del contingut de la present resolució a la Tresoreria Municipal, al servici d'intervenció i als servicis tècnics als efectes oportuns.
  
Nové
  
Seguir en l'expedient el procediment i els tràmits legalment establits per l'ordenament jurídic vigent i d'aplicació.
  
Contra este acord, que és definitiu en via administrativa hi pot presentar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la data de notificació d'este acord. Sense perjuí d'això, la persona interessada podrà exercitar, si escau, qualsevol altre recurs que estime procedent.